Diari Oficial de la Generalitat Valenciana


Sumari del DOGV 8638, del 19-09-2019 (2019/8777)

ACORD de 13 de setembre de 2019, del Consell, de ratificació de l'acord de distribució de l'increment addicional del 0,25 % de la massa salarial previst en els pressupostos de la Generalitat de 2019 relatiu al personal gestionat per la Conselleria de Sanitat Universal i Salut Pública.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8638

Data del DOGV
:   19-09-2019

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2019/8777


Data del document
:   13-09-2019

Organisme emissor
:   Conselleria de Sanitat Universal i Salut Pública

Tipus de document
:   Acord

Descriptors 

:   * Conselleria de Sanitat Universal i Salut Pública

ACORD de 13 de setembre de 2019, del Consell, de ratificació de l'acord de distribució de l'increment addicional del 0,25 % de la massa salarial previst en els pressupostos de la Generalitat de 2019 relatiu al personal gestionat per la Conselleria de Sanitat Universal i Salut Pública. [2019/8777]  
L'article 3.dos del Reial Decret llei 24/2018, de 21 de desembre, pel qual s'aproven mesures urgents en matèria de retribucions en l'àmbit del sector públic, preveu la possibilitat d'aprovar un increment addicional de les retribucions del personal al servei del sector públic del 0,25 per cent de la massa salarial. Segons el precepte esmentat, aquest increment addicional podrà destinar-se, entre altres mesures, per a la implantació de plans o projectes de millora de la productivitat o l'eficiència, la revisió de complements específics entre llocs amb funcions equiparables, l'homologació de complements de destinació o l'aportació a plans de pensions.  
En desplegament de l'esmentada norma estatal bàsica, la disposició addicional quarta del Decret llei 1/2019, de 18 de gener, del Consell, de modificació de la Llei 28/2018, de 28 de desembre, de pressupostos de la Generalitat per a l'exercici 2019, va aprovar un increment addicional del 0,25 per cent de la massa salarial. A aquest efecte, s'autoritza el Consell perquè, mitjançant un acord, procedisca a la distribució de l'increment addicional esmentat, després de la negociació col·lectiva.  
El Consell va aprovar el 12 d'abril de 2019 l'acord de distribució de l'increment addicional esmentat tot especificant que per a l'àrea de sanitat es destinen 3.785.510,00 euros. En l'àmbit del personal gestionat per la conselleria competent en matèria de sanitat, d'acord amb el certificat emés per la secretaria de la Mesa Sectorial de Sanitat, es va negociar i acordar amb les organitzacions sindicals CC.OO, SATSE, UGT, CSI-F i Confederació Intersindical Valenciana, la distribució de l'increment addicional per la quantia esmentada, amb la implementació de diverses mesures que es detallen en aquest acord.  
  
Per això, d'acord amb el que preveu en l'article 38 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic, a proposta de la consellera de Sanitat Universal i Salut Pública, el Consell, prèvia deliberació, en la reunió de 13 de setembre de 2019  
  
  
ACORDA  
  
Ratificar l'acord de la Mesa Sectorial de Sanitat, de 20 i 22 de març de 2019, de distribució de l'increment addicional del 0,25 % de la massa salarial previst en els pressupostos de la Generalitat de 2019 relatiu al personal gestionat per la Conselleria de Sanitat Universal i Salut Pública, que puja a 3.785.510,00 euros, i figura com annex d'aquest acord.  
  
  
ANNEX  
  
Acord de la Mesa Sectorial de Sanitat, de 20 i 22 de març de 2019 de distribució de l'increment addicional del 0,25 % de la massa salarial previst en els pressupostos de la Generalitat de 2019 relatiu al personal gestionat per la Conselleria de Sanitat Universal i Salut Pública  
  
  
Primer. Compliment de la mesura 5.9 del I Pla d'igualtat de la Conselleria de Sanitat Universal i Salut Pública  
La mesura 5.9 del I Pla d'igualtat de la Conselleria de Sanitat Universal i Salut Pública, publicat per la Resolució de 9 de juny de 2016, de la consellera de Sanitat Universal i Salut Pública, publicada en el DOGV de 16.06.2016, consisteix a: «Facilitar el dret que l'exempció de guàrdies o atenció continuada durant l'embaràs, el permís maternal i el permís per lactància siguen retribuïts, amb la intenció que no hi haja minvament retributiu en cap cas respecte de la situació prèvia a l'embaràs.» Aquesta mesura es concreta en el fet que les dones de totes les categories professionals d'institucions sanitàries que realitzaven jornada complementària de guàrdia o atenció continuada, o prestant la jornada ordinària amb dret a percebre els conceptes de nocturnitat, festivitat o treball per torns i que deixen de fer-ho durant la situació d'embaràs i lactància natural, continuaran percebent en aquesta situació la mitjana d'aquests conceptes referits als últims sis mesos.  
  
Aquesta mesura té un cost anual estimat d'1.665.432,57 euros.  
  
Segon. Aplicació del complement d'atenció continuada per festivitat al personal mèdic SAMU, infermer/a SAMU i metge/essa d'equip mòbil  
  
El complement d'atenció continuada per festivitat serà aplicable al personal de les categories metge/essa SAMU, infermer/a SAMU i metge/essa d'equip mòbil, quan la seua jornada ordinària es preste en les condicions exigides per a la meritació del complement esmentat. El complement de festivitat, aplicable per la realització de jornada ordinària de treball dins de la franja horària diürna de diumenge o festiu, consisteix en una quantia per cada mòdul de set hores de treball, segons el grup o subgrup de classificació. La realització de jornades de treball en la franja horària diürna de diumenge o festivo amb una duració diferent de set hores donarà dret a percebre la part proporcional d'aquest complement.  
A aquest efecte, es modifica l'apartat III de la taula retributiva 5, «Complement d'atenció continuada», pel que fa al complement de festivitat, que quedarà tal com es recull en l'annex I.  
Aquests mesures tenen un cost anual estimat d'1.460.739,64 euros per a la categoria de metge/essa SAMU i infermer/a, i de 15.799,10 euros per a la categoria de metge/essa d'equip mòbil.  
  
Tercer. Quantia aplicable a la localització del personal d'infermeria d'atenció especialitzada en dissabtes, diumenges, festius i festius especials.  
L'Acord de 3 de desembre de 2004, del Consell, pel qual es fixen determinades retribucions de localització aplicables a l'atenció continuada del personal d'infermeria de l'atenció especialitzada, preveu una única quantia per a les retribucions que estableix pel complement d'atenció continuada aplicable a aquesta modalitat de jornada complementària. No obstant això, el complement d'atenció continuada previst per a la resta de modalitats de jornada complementària estableix sempre tres quanties diferents, segons el dia en què es duga a terme: una per a dies laborables, una altra per a dissabtes, diumenges o festius, i una tercera per als festius especials. Com a regla general, les guàrdies localitzades es retribueixen amb una quantia que suposa el 50 % de la corresponent a les de presència física, criteri que pertoca aplicar també en aquesta modalitat de jornada complementària.  
A aquest efecte, es modifica l'apartat VII de la taula retributiva 5, «Complement d'atenció continuada», que quedarà tal com es recull en l'annex II.  
Aquesta mesura té un cost anual estimat de 199.374,59 euros.  
  
Quart. Millora de la prestació en determinades situacions d'incapacitat temporal  
El personal de la categoria d'infermer/a d'equip d'atenció primària que realitze de forma habitual jornada complementària de guàrdia, tindrà dret a percebre com a millora de la prestació en les situacions d'incapacitat temporal per contingències comunes a partir del dia trenta-uné, a més del que li puga correspondre per altres conceptes, la quantitat equivalent a 54 hores de guàrdia de dia laborable.  
  
Aquesta mesura té un cost anual estimat de 334.220,08 euros.  
  
Cinqué. Increment de la partida pressupostària destinada al programa especial de productivitat per a la reducció de la demora assistencial  
L'Acord de 18 de gener de 2019, del Consell, de regulació del programa especial de productivitat per a la reducció, en 2019, de la demora assistencial en el Sistema Valencià de Salut, estableix les retribucions aplicables al personal que participe en el programa esmentat. La resta del 0,25 % de la massa salarial una vegada aplicades les anteriors mesures, es destina a incrementar la partida pressupostària destinada al programa especial de productivitat per a la reducció de la demora assistencial, aprovat per l'Acord del Consell de data 18 de gener de 2019, amb la finalitat d'augmentar la retribució del personal de la categoria zelador/a fins a igualar proporcionalment l'increment experimentat per la resta de categories en l'acord esmentat. Per a això, es modifica l'acord, modificació que afecta exclusivament el que s'indica a continuació:  
  
1. Apartat sisé. Remuneració de l'activitat i personal participant: es modifica l'epígraf 4 d'aquest apartat sisé, pel que fa a la quantia aplicable en els supòsits previstos en aquest epígraf per a la categoria de zelador/a, que passa de 74,15 - a 81,46 ?.  
2. Annex I. Es modifica l'annex I de l'Acord de 18 de gener de 2019, del Consell, i el nou annex I queda com es recull en l'annex III del present acord.  
Aquesta mesura té un cost anual estimat de 109.944,02 euros.  
  
Sisé. Efectes  
Aquest acord tindrà efectes des de l'1 de gener de 2019.  
  
Seté. Publicitat  
El present acord es publicarà en el Diari Oficial de la Generalitat Valenciana.  
València, 17 de setembre de 2019  
  
La consellera secretària,  
MÓNICA OLTRA JARQUE